<<Forbruger>> <<Dato>>

<<Adresse>>

<<Post nr.>>

**Vedr. tilbagestrømningssikring i vandledning**

Der har gennem årene været flere tilfælde, hvor der er sket tilbagestrømning af ”forurenet” vand fra forbrugere tilbage til vandværket. Mest kendt i nyere tid er sagen fra Køge, hvor der kom vand fra et rensningsanlæg ud i vandværkets ledningsnet.

**XX** Vandværk ønsker med dette brev, at gøre opmærksom på gældende regler/love, der sikrer mod forureninger. Samtidig sendes et blanket som ønskes besvaret. Med denne, vil vandværket kunne sikre sig, at alle lever op til de krav der er til tilbagestrømningssikring, så vi undgår at tilbagestrømning sker.

I henhold til bygningsreglement 2010 § 8.4.2.1, stk. 3, skal der monteres en tilbagestrømningssikring efter jordledningens indføring i ejendommen og inden afgrening til anden ledning.

Forbrugere inddeles i 5 mediumkategorier, når type af tilbagestrømningssikring skal vælges.

Nedenstående tabel giver eksempler på de almindeligste forbrugertyper.

|  |  |  |
| --- | --- | --- |
| **Medium kategori** | **Forbrugertype** | **Sikring** |
| 1: Vand til husholdningsbrug | Parcelhus, boligblok, skole, kontor mv. | Kontraventil i måler. |
| 2: Medium, som ikke medførersundhedsrisiko. Vandet kan væreopvarmet, afkølet eller tilsat noget, der ikke er sundhedsfarligt | Slagterforretning, Cafeteria, Hotelkøkken, Virksomheder der eksempelvis blander vandet med næringsmidler (suppe, juice, syltetøj eller alkohol). Hvis der anvendes desinfektionsmidler til rengøring skal installationen sikres som kategori 4. | Kontrollerbar kontraventil. |
| 3: Medium, der indeholder skadeligestoffer og som medfører nogensundhedsrisiko. | Installationer med blødgøringsanlæg, eksempelvis fjernvarmecentraler og tandlæger. | Tilbagestrømningssikringmed forskelligeikke-kontrollerbaretrykzoner. |
| 4:Medium, der medfører sundhedsrisiko som følge af indhold af giftige, radioaktive, mutagene eller kræftfremkaldende stoffer. | Landbrug/gartnerier for den del der har med dosering af kemikalier og gødning at gøre, medicinalvirksomheder,galvaniseringsvirksomheder,kemikalievirksomheder, der blander kemikalier med vand. | Tilbagestrømningssikringmed kontrollerbaretrykzoner. |
| 5: Medium, som medfører enmenneskelig sundhedsrisiko somfølge af tilstedeværelse afmikrobiologiske elementer ellervirus. | Anlæg til rensning af spildevand,Virksomheder med mikrobiologiskeProcesser, landbrugets avls- og driftsbygninger. | Luftgab. |

DS/EN 1717 Sikring mod forurening af drikkevand i vandinstallationer samt generelle krav til tilbagestrømningssikring, er en EU-standard fra 2002, som også gælder i Danmark. Standarden anviser metoder til tilbagestrømningssikring for vandinstallationer ud fra, hvor ”farligt” et tilbagestrømmende medium vil være. Der opereres med 5 kategorier og anvisning af beskyttelsesmetode til hver kategori.

**XX** Vandværk vurderer jeres/din virksomhed til at være **mediumkategori «VVkat»**. Ud fra kategorien, kan du i førnævnte tabel se, hvilken tilbagestrømningssikring der skal være i installationen.

**XX** Vandværk ønsker følgende informationer fra jeres/din virksomhed:

* Vandmålernr?
* Hvilken mediumkategori mener I/du at jeres virksomhed er placeret i?
* Hvilken type tilbagestrømningssikring er der i vandinstallationen?
* Hvornår er tilbagestrømningssikringen monteret?
* Hvilken VVS-installatør har monteret tilbagestrømningssikringen?
* Hvad gøres for at sikre at tilbagestrømningssikringen virker?
* Mener I/du at tilbagestrømningssikringen i din virksomhed lever op til gældende regler/love?
* Hvad anvendes vandet til, og sker der tilsætning af ”stoffer” i forbindelse med brugen af vandet?
* Er der trykforøgende anlæg, som ved manglende forsyning fra vandværket, forsøger at pumpe vand tilbage i forsyningsledningen?
* Hvis din virksomhed er et landbrug, og der benyttes vandværksvand i forbindelse med sprøjtning, hvorledes tappes vandet?

**Hvis vandværket har hjemmeside**

Jeres/din virksomhed bedes inden 4 uger fra dags dato, svare **XX** Vandværk skriftligt på ovennævnte spørgsmål. Vedlagte skema kan evt. benyttes. Det kan hentes i Wordformat fra vandværkets eller FVD’s hjemmeside www.**XX**.dk under punktet DOK-arkiv.

**Hvis vandværket ikke hjemmeside.**

Jeres/din virksomhed bedes inden 4 uger fra dags dato, svare XX vandværk skriftligt på overnævnte spørgsmål. Vedlagte skema kan evt. benyttes. Ønsker virksomheden at udfylde skemaet elektronisk, kan skemaet rekvireres ved at sende en mail til XXvandværk@XX.dk

**XX** Vandværk vil efter modtagelsen udvælge et antal virksomheder, som vil få foretaget en inspektion for kontrol af, at korrekt tilbagestrømningssikring forefindes. Vandværket vil have egen smed med.

På efterfølgende side, fremgår regler/love der ligger til grund for vandværkets henvendelse.

**Lovgrundlag**

**Bygningsreglement 2010**

**§ 8.4.2.1 stk. 3**

Til sikring af vandforsyningsanlægget imod forurening, der strømmer tilbage i drikkevandsinstallationen,

skal der monteres en tilbagestrømningssikring på fordelingsledningen efter jordledningens indføring i ejendommen, og inden afgrening til anden ledning.

**§ 8.4.2.1 stk. 4**

Vandinstallationer skal udformes, så behandlet vand og vand, der er tappet ved et tapsted, ikke kan strømme tilbage til drikkevandsinstallationen.

**§ 8.4.2.1 stk. 5**

Hvor installationer for drikkevand kan komme i berøring med sundhedsskadelige stoffer, skal installationerne udformes på en sådan måde, at der opnås sikkerhed mod indtrængen af sådanne stoffer i drikkevandsinstallationen ved korrosion eller diffusion, så der ikke kan opstå sundhedsfarer.

**DS/EN 1717**

Sikring mod forurening af drikkevand i vandinstallationer samt generelle krav til tilbagestrømningssikringer.

**Bestemmelserne nedenfor er fra FVD’s normalregulativ**

**6.1** Vandforsyningen skal til enhver tid tilstræbe at opretholde tilfredsstillende forsyningsforhold og opretholde et vandtryk, der gør almindeligt vandforbrug muligt i samtlige tilsluttede ejendomme, jf. dog

8.3.1. Vandforsyningen har dog ingen pligt til at opretholde noget mindste tryk i forsyningsledningsnettet ud for de enkelte ejendomme.

**8.1.5** Vandinstallationer skal benyttes og vedligeholdes på en sådan måde, at der ikke er fare for forurening af vandet, findes utætheder eller på anden måde give anledning til gener.

Hvis det konstateres eller må formodes, at der er utætheder, herunder utæthed på jordledning, eller andre fejl, skal ejeren sørge for, at vandinstallationen snarest muligt gennemgås og i fornødent omfang bringes i orden. Brugere skal snarest anmelde konstaterede eller formodede fejl til ejeren.

**8.1.6** Vandforsyningen kan pålægge ejeren at lade foretage de foranstaltninger, som vandforsyningen finder ønskelige af hensyn til vandinstallationernes forsvarlige funktion. Sådanne foranstaltninger skal til stadighed holdes i god stand, og de må ikke fjernes eller ændres uden vandforsyningens tilladelse.

**8.3.1** Finder vandforsyningen, at trykforholdene i en ejendom kan forventes at blive utilfredsstillende, og dette kan henføres til særlige forhold vedrørende den pågældende ejendom, kan vandforsyningen forlange, at der efter nærmere angivne forskrifter skal opstilles et trykforøgeranlæg i forbindelse med ejendommens vandinstallationer.

**11.1** For at kunne kontrollere vandforbruget, efterse at vandinstallationer holdes i god og forskriftsmæssig stand, at der ikke finder vandspild sted samt for vedligeholdelse og udskiftning af vandmålere, skal vandforsyningens personale mod forevisning af legitimation have adgang uden retskendelse til ethvert sted på en ejendom, hvor der findes vandinstallationer. Ejeren skal om fornødent skaffe sådan adgang.

**11.2** Enhver ejer og bruger af en ejendom, som er tilsluttet vandforsyningen, skal på forlangende give vandforsyningen alle oplysninger om vandets anvendelse og om forbrugets størrelse.

**NB: Som det fremgår ovenfor, er de her benyttede bestemmelser taget fra FVD’s seneste normal regulativ. Det kan derfor være nødvendigt for det enkelte vandværk at rette i denne del af skrivelsen, så bestemmelserne stemmer overens med vandværkets eget regulativ.**